கேள்வி: ஜூல்ஸ் ரிமெட் கோப்பை திருட்டு - கோப்பையை கண்காட்சியில் வைத்தல் பற்றி தகவல் சொல்.
பதில்: 1966 சூலையில் இங்கிலாந்தில் உலக காற்பந்து போட்டிகளை நடத்த காற்பந்துச் சங்கம் முடிவெடுத்தது. அதற்கு முன்பாக ஜூல்ஸ் ரிமெட் கோப்பை, இங்கிலாந்தின் சில இடங்களில் காட்சிக்கு வைக்கப்பட்டது. மார்ச் 19 அன்று வெஸ்ட்மினிஸ்டர் சென்ட்ரல் ஹாலில் காட்சிக்கு வைக்கப்பட்டிருந்தது. இந்த கோப்பை £ 30,000 க்கு காப்பீடு செய்யப்பட்டது (அதன் உண்மை மதிப்பு £ 3,000 மட்டுமே). கோப்பையைப் பாதுகாப்பதற்கு காவலர்கள் சுழற்சி முறையில் பணிக்கு அமர்த்தப்பட்டிருந்தனர்.
கேள்வி: ஜூல்ஸ் ரிமெட் கோப்பை திருட்டு - கோப்பையை ஒப்படைக்க தொகை கேட்பு என்பது என்ன?
பதில்: இங்கிலாந்து கால்பந்து சங்கத் தலைவர் ஜோ மியர்சுக்கு மார்ச் 21 அன்று, தொலைபேசி அழைப்பு ஒன்று வந்தது. அதில் பேசிய மர்ம நபர் ஒருவர், மறுநாள் ஜோவுக்கு ஒரு பொட்டலம் வரும் என்றார். மறுநாள் மார்ச் 22 அன்று செல்சீ கால்பந்துக் கழகம் வந்த ஒரு பொட்டலத்தில், ஜூல்ஸ் ரிமெட் கோப்பையின் மேல்புறம் பூசப்பட்டிருந்த பூச்சை உரித்து அனுப்பியிருந்தார்கள். மேலும் கோப்பையை திருப்பி அளிக்க £15,000 வேண்டும் என்றும் அதுவும் £1 மற்றும் £5 பணத்தாள்களாக வேண்டும் என்றும் கடிதத்தில் கேட்டிருந்தனர். மேலும் கடிதத்தில் காவல்துறைக்கோ, பத்திரிகைகளுக்கோ தகவல் கொடுக்கக் கூடாது. பணம் சரியாக வந்து சேர்ந்தால், மார்ச் 25 அன்று கோப்பை திரும்ப வந்துவிடும். இல்லை என்றால் கோப்பையை உருக்கிவிடுவோம் என்று கடிதத்தில் எச்சரிக்கப்பட்டிருந்தது. சிறிது நேரம் கழித்து மியர்சுக்கு மற்றொரு அழைப்பு வந்தது - "ஜாக்சன்" என்று தன்னை அறிமுகம் செய்தவர் பணத்தை £ 5 மற்றும் £ 10 பணத்தாளாக வேண்டும் என்று நோட்டு மதிப்பை மாற்றிக் கேட்டார். ஜோ மியர்ஸ் காவல் துறைக்கு தகவல் சொன்னார். அவர்கள் 15 ஆயிரம் பவுண்ட் என்ற பெயரில் அசல் நோட்டுகளுடன் வெற்றுக் காகிதங்களையும் நிரப்பி பெட்டி ஒன்றைத் தயார் செய்தனர். பணத்தை ஒப்படைக்க மியர்சின் உதவியாளர்களாக இரண்டு காவல் அதிகாரிகள் செயல்பட்டனர். அடுத்த அழைப்பிற்காக காத்திருக்க அவரது வீட்டிற்குச் சென்றனர்.
கேள்வி: ஜூல்ஸ் ரிமெட் கோப்பை திருட்டு - கோப்பை மீண்டும் கிடைத்தல் பற்றி விளக்கவும்.
பதில்: மார்ச் 27. லண்டனின் தென்கிழக்குப் பகுதியில் டேவிட் கோர்பெட் என்பவர் தனது நாய் பிக்கிள்ஸ் (நாய்) உடன் நடைப்பயிற்சி மேற்கொண்டிருந்தார். வீட்டின் அருகே புதர்ப் பகுதியில் செய்தித்தாளில் சுற்றப்பட்டிருந்த பொருள் ஒன்றை பிக்கிள்ஸ் மோப்பம் பிடித்துக் குரைத்தது. டேவிட் அதைத் திறந்து பார்த்தார். அது காணாமல் போன உலகக் கோப்பை. இதையடுத்து அவர் ஜிப்ஸி ஹில் காவல் நிலையத்தில் கோப்பையை ஒப்படைத்தார்.
கேள்வி: ஜூல்ஸ் ரிமெட் கோப்பை திருட்டு - பின்விளைவுகள் பற்றி தகவல் சொல்.
பதில்: உலகக் கோப்பையைக் கண்டு பிடித்த பிக்கிள்ஸ் நாயானது பிரபலமானது. அது பின்னர் பல தொலைக்காட்சி நிகழ்ச்சிகள், திரைப்படங்களில் தோன்றி நட்சத்திரமானது. உலகக் கோப்பை இறுதிப் போட்டியின்போது கொண்டாட்ட விழாவில் டேவிட் கோர்பெட் கலந்து கொண்டார், பின்னர் அவருக்கு மொத்தம் £ 6,000 வெகுமதிகள் அளிக்கப்பட்டன. இதன்பிறகு கால்பந்து சங்கமானது பொது விழாக்களில் காட்டுவதற்காக இந்த கோப்பையின் மாதிரி ஒன்றை உருவாக்கியது. எட்வர்ட் பெட்லி என்பவர் கோப்பையை திருடி ஆட்களைக் கொண்டு பணத்தை கேட்டதாக குற்றஞ்சாட்டப்பட்டார், அவருக்கு இரண்டு ஆண்டுகள் சிறைத் தண்டனை வழங்கப்பட்டது. இவர் 1969இல் நாட்பட்ட நுரையீரல் அடைப்பு நோய் இறந்தார்.